દિલ્હીના મિત્રોએ તોડ્યો મુંબઇના મિત્રોનો ૨૨ વર્ષ જૂનો રેકોર્ડભારત અને શ્રીલંકા વચ્ચે ગાલેમાં રમાઇ રહેલ પહેલી ટેસ્ટમાં ટીમ ઇન્ડિયાએ શ્રીલંકાની ટીમને બેકફૂટ પર ધકેલી છે. આ સાથે ભારત તરફથી ત્રીજી વિકેટમાં વિરાટ અને ધવનની જોડીએ શાનદાર બેટિંગ કરતાં ૨૦૦થી વધુ રન જોડી લગભગ ૨૨ વર્ષ જૂનો રેકોર્ડ તોડ્યો હતો. આ સાથે તેમણે શ્રીલંકામાં ભારત તરફથી ૧૯૯૩માં ત્રીજી વિકેટનો સચિન તેંડુલકર અને વિનોદ કાંબલીનો ૧૬૨ રનનો રેકોર્ડ તોડ્યો હતો. જેમાં વિનોદ કાંબલીએ શતક સાથે ૧૨૦ રન જ્યારે સચિને ૭૧ રન બનાવ્યા હતા. લગભગ ૨૨ વર્ષ પછી ત્રીજી વિકેટમાં રેકોર્ડ રન બનાવ્યા છે.